**Előzetes hatásvizsgálat**

**Az Önkormányzat 2020. évi költségvetésének módosításáról szóló …/2020.(…) Önkormányzati rendeletéhez**

Nick Község Önkormányzat Képviselő-testületének a 2020. évi költségvetése módosításáról szóló önkormányzati rendelete megalkotásához.

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak:

1. **A jogszabály társadalmi, gazdasági, költségvetési hatásai**

A 2020. évi költségvetési rendelet módosításáról szóló módosítási rendelet-tervezet előkészítése során hatásvizsgálatot végeztünk, mely során megvizsgáltuk a költségvetésben megfogalmazottnak megfelelően azok érvényesülését és hatását.

Az önkormányzat tárgyévi gazdálkodásának alapja a költségvetési rendelet. Ennek alapján teljesíthetők a kiadások, vállalható kötelezettség és követhető nyomon, hogy a bevételek hogyan alakulnak. A rendelet elfogadása az alapja a szabályos, kiegyensúlyozott, takarékos gazdálkodásnak, ami az Önkormányzat működéséhez elengedhetetlenül fontos. A költségvetési rendelet módosítása biztosítja Magyarország helyi önkormányzatairól szóló 2011. évi CLXXXIX. törvény előírásainak megfelelő kötelező feladatok jó színvonalon történő ellátását, ezen felül számos a lakosság számára kiemelkedő jelentőségű önként vállalt cél megvalósítását, ami a vagyongyarapodást biztosítja. A rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére.

A rendelet-tervezet az önkormányzat 2020. évi költségvetésének elfogadását és első módosítását követően hozott központi, önkormányzati döntések és a saját hatáskörű módosítások korrekcióját tartalmazza.

Az intézkedések társadalmi hatását tekintve megállapítható, hogy az Önkormányzat költségvetésének módosítását a rendelkezésére álló pénzeszközök kiegyensúlyozott, hatékony és takarékos felhasználásával biztosította. Az önkormányzat működésének jelentős részét a központi költségvetésből származó forrásokból fedezi, ezért a költségvetési gazdálkodás során nagy jelentősége van a költségvetési törvénynek, amely alapvetően meghatározza az egyes jogcímeken az önkormányzatokat megillető támogatások nagyságát.

A rendelet-tervezetben szereplő gépjárműadó eddig átengedett 40 %-ának központi elvonása kedvezőtlen hatást gyakorol az önkormányzat gazdálkodására. Csökken ezáltal a saját forrásból tervezett fejlesztésekre fordítható forrásunk. Kedvező hatással bírnak a szociális és kulturális ágazatban foglalkoztatott dolgozók bértámogatására fordítható központi normatívák. Szintén kedvezően befolyásolja a lakosság szociális és kulturális célú kiszolgálásának színvonalát a központi forrásból kapott kiegészítő támogatások. Az átcsoportosításoknak gazdasági hatása nincs, azok korábbi képviselő-testületi döntések eredményei, társadalmi, közösségi célok megvalósulását szolgálják.

A rendelet-módosítással a költségvetés főösszege 493 ezer Ft-tal emelkedik.

A rendelet nemzetgazdasági hatással bír, mivel az önkormányzat költségvetése az államháztartás része.

A tervezett jogszabály hatásai:

 • társadalmi hatása: jelentős

 • gazdasági hatása: jelentős

 • költségvetési hatása: jelentős

1. **A jogszabály környezeti, egészségi következményei**

A rendeletnek környezeti és egészségügyi következményei nincsenek.

1. **A jogszabály adminisztratív terheket befolyásoló hatásai**

Az Államháztartásról szóló 2011. évi CXCV. törvénynek megfelelően a helyi önkormányzat rendeletében meghatározott tartalommal mérlegeket és kimutatásokat készít, az intézményt terhelő adminisztratív hatása jelentős.

1. **A jogszabály megalkotásának szükségessége, a jogalkotás elmaradásának várható következményei**

Az államháztartásról szóló 2011. évi CXCV.törvény 34.§-ának (4) bekezdése szerint a képviselő-testület - az első negyedév kivételével - negyedévenként, a döntési időpontokban, de legkésőbb az éves költségvetési beszámoló elkészítésének határidejéig, decemberi 31-i hatállyal módosítja a költségvetési rendeletét. Az államháztartási törvény, valamint annak végrehajtási rendelete a költségvetés tartalmi elemeit szabályozza, így ezek a rendelet tervezet összeállításának alapjai.

A módosítással a rendelet költségvetési főösszeget meghatározó, valamint a kiemelt előirányzatokat tartalmazó szakasza, valamint a mellékletei módosulnak.

A rendeletmódosítást kisérő előterjesztés tartalmazza a módosítások irányvonalait, az előterjesztéshez csatolt táblázatok pedig a módosításra okot adó tényezőket a költségvetésbe pótelőirányzatként beépülő összegeket, illetve az átcsoportosításban érintett tételeket.

Az Államháztartásról szóló 2011. évi CXCV. törvény 34. § A helyi önkormányzat költségvetésének módosításáról szóló rendelet tervezetét a jegyző készíti elő és a polgármester terjeszti a képviselő-testület elé. A képviselő-testület a költségvetés módosításról rendeletet alkot. A különféle jogszabályok, iránymutatások a költségvetési rendelet elkészítésekor központi szerepet játszanak. Ezek kiemelkedő jelentőségét azért kell hangsúlyozni, mert részletes előírásokat, követelményeket fogalmaznak meg, és be nem tartásuk sok esetben szankciót von maga után (pl. állami támogatás felfüggesztése, büntető kamat fizetése stb.). A rendelet elmaradásának következménye a jogszabály alkotás elmulasztása miatti törvényességi észrevétel, illetőleg költségvetési hiány lehet.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet végrehajtásához szükséges személyi, szervezeti és tárgyi feltételek rendelkezésre állnak, a jelenlegi szabályozáshoz képest többlet személyi, szervezeti és tárgyi feltételt nem igényelnek.

Nick, 2020. szeptember 22.

 Dr. Kiss Julianna

 jegyző